ကိုယ်ရေးကြုံ သက်လုံကောင်းမြဲ

ကိုယ်ရေးကြုံ သက်လုံကောင်းမြဲ သည် မြန်မာဆိုရိုးစကား ဖြစ်သည်။

အဓိပ္ပာယ်

ကိုယ်ရေးကြုံ သက်လုံကောင်းမြဲ ဆိုသည်မှာ အရေးကြီးသော ကိစ္စရပ်တစ်ခုကို မိမိကိုယ်တိုင် ရင်ဆိုင်ကြုံတွေ့လာရသည့်အခါ ပုံမှန်အချိန်များထက် ပိုမို၍ ကြံ့ကြံ့ခံနိုင်စွမ်း ရှိတတ်သည်ဟု ဆိုလိုသည်။ သက်လုံကောင်းမြဲ ဆိုသည်မှာ စိတ်ဓာတ်ခိုင်မာခြင်း၊ ခံနိုင်ရည်ရှိခြင်း၊ အခက်အခဲများကို ရဲရဲဝံ့ဝံ့ ရင်ဆိုင်နိုင်ခြင်းကို ရည်ညွှန်းသည်။ လူတို့သည် သာမန်အချိန်များတွင် အားနည်းနေသကဲ့သို့ ထင်ရသော်လည်း အမှန်တကယ် အရေးကြုံလာပါက မထင်မှတ်လောက်အောင် ခွန်အားဗလနှင့် စိတ်ဓာတ်ခိုင်မာမှုတို့ကို ပြသနိုင်စွမ်းရှိသည်။

ကိုးကားချက်များ

   ကိုယ်ရေးကြုံတော့ သက်လုံကောင်းမြဲ ဟူသော စကားကဲ့သို့ ကျွန်ုပ်သည် အသက်ဘေးအတွက် ခေတ္တခဏပဲ သက်သာရာရစေတော့ဟူ၍ အောက်မေ့ကာ ရွက်တိုင်အဖျားသို့တက်သည်တွင်…၊ [၁၂၈၅] မောင်စွန့်။ ၃၈။
   ယခုကဲ့သို့ အရေးကြီးပေါ်လာသောအခါ ကိုယ်ရေးကြုံ သက်လုံကောင်း ဆိုသောစကားကဲ့သို့ သက်လုံကောင်း၍ လာကာ ရုတ်တရက် ဆေးမစားဘဲ အားပြည့်၍ လာသကဲ့သို့ ရှိ၏။ [၁၂၉၃] ဒဂုန်၊ ၁၁၊ ၁၃၁။ ၂၆။

ကိုးကား

Category:မြန်မာဆိုရိုးစကားများ